
DR.31.3.2006 19 

 

akan disokong oleh sebuah Direktorat  Pelaksanaan Negara yang akan dianggotai oleh 
pakar-pakar dalam pengurusan program dan projek.  

Selain itu, pembangunan modal insan dalam perkhidmatan kerajaan akan 
digiatkan lagi.  Institusi dalam dan luar negara akan terlibat dalam usaha pendidikan dan 
latihan. Sementara itu peraturan dan undang-undang yang melewatkan pembangunan akan 
dikaji semula dan dipinda. Untuk itu sebuah jawatankuasa bertindak sektor awam, sektor 
swasta akan ditubuhkan bagi mengemukakan cadangan pindaan kepada peraturan-
peraturan dan undang-undang yang berkaitan. 

Saya ingin mengingatkan bahawa kejayaan pelaksanaan bukan sahaja 
bergantung kepada usaha sektor awam, institusi-institusi lain seperti sektor swasta, 
masyarakat sivil, Parlimen dan pihak media semuanya memainkan peranan penting.  
Sesungguhnya gabungan keupayaan setiap institusi tersebut akan menentukan tahap 
pencapaian negara baik dari segi peningkatan ekonomi mahupun kemajuan sosial.   

Saya menekankan sekali lagi Tuan Yang di-Pertua, bahawa jentera pelaksanaan 
negara perlu diasaskan kepada sifat amanah dan integriti dalam meningkatkan akauntabiliti 
dan tahap urus tadbir di dalam negara.  Tahap nilai integriti negara tidak boleh dikatakan 
negara maju dalam erti kata sebenar meskipun maju dari segi ekonomi, sosial dan 
mahupun kualiti hidup.   

Pelan Integriti Nasional (PIN) telah digubal.  Mengandungi pelan dan strategi bagi 
membantu masyarakat berintegriti.  Pelaksanaan PIN akan diperkukuhkan.  Institut Integriti 
Malaysia akan mempergiatkan aktiviti pendidikan dan kesedaran mengenai integriti di 
sektor awam, sektor swasta dan di kalangan anggota masyarakat supaya prinsip integriti 
dipraktikkan dalam pekerjaan dan kehidupan harian. Kita kekal tegas memerangi rasuah 
walaupun kita perlu menongkah arus. Patah sayap bertongkat paruh, namun hasrat 
tidakkan luntur...  

[Tepuk] 

Untuk menyokong usaha ini, keupayaan penguatkuasaan akan ditingkatkan.  
Kerajaan bercadang meningkatkan kapasiti badan penguat kuasa dengan menambah 
tenaga pekerja serta bilangan peralatan bagi memenuhi keperluan.  Badan Pencegah 
Rasuah akan meningkatkan tahap kemahiran pegawai penyiasat dengan teknik 
penyiasatan terkini.   

Pada masa yang sama, badan-badan kawal selia seperti Bank Negara Malaysia 
dan Suruhanjaya Sekuriti akan memastikan syarikat-syarikat sektor swasta meningkatkan 
mutu urus tadbir korporat dan mematuhi peraturan yang berkaitan. Bagi meningkatkan 
kecekapan pengawalseliaan di dalam sektor korporat, Suruhanjaya Sekuriti dan 
Suruhanjaya Syarikat akan bergabung dan melaksanakan hampir kesemua undang-undang 
berkaitan dengan syarikat di Malaysia. 

Ini adalah satu pendekatan yang diambil.  Satu keputusan yang dibuat kerana ini 
adalah sesuatu yang sangat-sangat dinanti oleh pihak swasta.  Ini adalah penting dari segi 
untuk memastikan adanya kawal selia dan pelaksanaan yang baik bagi memastikan adanya 
prestasi dan governance sebagaimana yang menjadi hasrat kerajaan untuk meningkatkan 
lagi keupayaan dan kebaikan dan mutu sektor swasta kita khususnya syarikat. 

Tuan Yang di-Pertua, saya telah menegaskan betapa pentingnya program yang 
berkaitan dengan tindakan-tindakan melaksanakan kerana tanpa ini apa yang telah kita 
laksanakan, apa yang telah kita rancang tidak mungkin dapat dilaksanakan dengan 
sebaiknya.  Banyak sangat bergantung kepada kemampuan pelaksanaan.  Saya memang 
menyedari bahawasanya hal-hal yang berkaitan dengan pelaksanaan ini sentiasa menjadi 
tanda soal bagi pihak seluruh rakyat tidak ditentukan mana-mana pihak termasuk juga 
daripada parti kerajaan dan penyokong-penyokong kerajaan.  Hal yang berkaitan dengan 
public service delivery system juga adalah sering menjadi perkara yang sentiasa 
dibangkitkan dan ini semua adalah perkara yang perlu diberi perhatian dan perlu 
diusahakan supaya masalah-masalah yang timbul sebelum ini tidak berlaku lagi.   

Maka sebab itulah satu daripada lima teras yang telah pun dikenal pasti iaitu teras 
yang kelima itu sebenarnya adalah program di bawah Rancangan Malaysia Kesembilan 



akan disokong oleh sebuah Direktorat Pelaksanaan Negara yang akan dianggotai oleh pakar-pakar dalam pengurusan program dan projek. Selain itu, pembangunan modal insan dalam perkhidmatan kerajaan akan digiatkan lagi. Institusi dalam dan luar negara akan terlibat dalam usaha pendidikan dan latihan. Sementara itu peraturan dan undang-undang yang melewatkan pembangunan akan dikaji semula dan dipinda. Untuk itu sebuah jawatankuasa bertindak sektor awam, sektor swasta akan ditubuhkan bagi mengemukakan cadangan pindaan kepada peraturan- peraturan dan undang-undang yang berkaitan. Saya ingin mengingatkan bahawa kejayaan pelaksanaan bukan sahaja bergantung kepada usaha sektor awam, institusi-institusi lain seperti sektor swasta, masyarakat sivil, Parlimen dan pihak media semuanya memainkan peranan penting. Sesungguhnya gabungan keupayaan setiap institusi tersebut akan menentukan tahap pencapaian negara baik dari segi peningkatan ekonomi mahupun kemajuan sosial. Saya menekankan sekali lagi Tuan Yang di-Pertua, bahawa jentera pelaksanaan negara perlu diasaskan kepada sifat amanah dan integriti dalam meningkatkan akauntabiliti dan tahap urus tadbir di dalam negara. Tahap nilai integriti negara tidak boleh dikatakan negara maju dalam erti kata sebenar meskipun maju dari segi ekonomi, sosial dan mahupun kualiti hidup. Pelan Integriti Nasional (PIN) telah digubal. Mengandungi pelan dan strategi bagi membantu masyarakat berintegriti. Pelaksanaan PIN akan diperkukuhkan. Institut Integriti Malaysia akan mempergiatkan aktiviti pendidikan dan kesedaran mengenai integriti di sektor awam, sektor swasta dan di kalangan anggota masyarakat supaya prinsip integriti dipraktikkan dalam pekerjaan dan kehidupan harian. Kita kekal tegas memerangi rasuah walaupun kita perlu menongkah arus. Patah sayap bertongkat paruh, namun hasrat tidakkan luntur... [Tepuk]. Untuk menyokong usaha ini, keupayaan penguatkuasaan akan ditingkatkan. Kerajaan bercadang meningkatkan kapasiti badan penguat kuasa dengan menambah tenaga pekerja serta bilangan peralatan bagi memenuhi keperluan. Badan Pencegah Rasuah akan meningkatkan tahap kemahiran pegawai penyiasat dengan teknik penyiasatan terkini. Pada masa yang sama, badan-badan kawal selia seperti Bank Negara Malaysia dan Suruhanjaya Sekuriti akan memastikan syarikat-syarikat sektor swasta meningkatkan mutu urus tadbir korporat dan mematuhi peraturan yang berkaitan. Bagi meningkatkan kecekapan pengawalseliaan di dalam sektor korporat, Suruhanjaya Sekuriti dan Suruhanjaya Syarikat akan bergabung dan melaksanakan hampir kesemua undang-undang berkaitan dengan syarikat di Malaysia. Ini adalah satu pendekatan yang diambil. Satu keputusan yang dibuat kerana ini adalah sesuatu yang sangat-sangat dinanti oleh pihak swasta. Ini adalah penting dari segi untuk memastikan adanya kawal selia dan pelaksanaan yang baik bagi memastikan adanya prestasi dan governance sebagaimana yang menjadi hasrat kerajaan untuk meningkatkan lagi keupayaan dan kebaikan dan mutu sektor swasta kita khususnya syarikat. Tuan Yang di-Pertua, saya telah menegaskan betapa pentingnya program yang berkaitan dengan tindakan-tindakan melaksanakan kerana tanpa ini apa yang telah kita laksanakan, apa yang telah kita rancang tidak mungkin dapat dilaksanakan dengan sebaiknya. Banyak sangat bergantung kepada kemampuan pelaksanaan. Saya memang menyedari bahawasanya hal-hal yang berkaitan dengan pelaksanaan ini sentiasa menjadi tanda soal bagi pihak seluruh rakyat tidak ditentukan mana-mana pihak termasuk juga daripada parti kerajaan dan penyokong-penyokong kerajaan. Hal yang berkaitan dengan public service delivery system juga adalah sering menjadi perkara yang sentiasa dibangkitkan dan ini semua adalah perkara yang perlu diberi perhatian dan perlu diusahakan supaya masalah-masalah yang timbul sebelum ini tidak berlaku lagi. Maka sebab itulah satu daripada lima teras yang telah pun dikenal pasti iaitu teras yang kelima itu sebenarnya adalah program di bawah Rancangan Malaysia Kesembilan.